EkBass/fiwiki-20250220-pages-articles huggingface dataset:
Oleksandr Baranov

Oleksandr Ivanovytš Baranov (; s. 29. huhtikuuta 1960 Kiova, Ukrainan SNT, Neuvostoliitto) on suomalais-ukrainalainen jalkapallovalmentaja ja entinen jalkapalloilija. Hänen pelipaikkansa oli keskikenttäpelaaja. Baranov on pelannut mm. Neuvostoliiton jalkapallon mestaruussarjassa ja Ukrainan valioliigassa sekä toiminut entisen ukrainalaisen pääsarjaseuran Arsenal Kiovan päävalmentajana. Kaudella 2015 Baranov toimii Kolmosessa pelaavan Spartak Helsingin päävalmentajana. Baranov on Dynamo Kiovan kasvatti. Hän pelasi Neuvostoliiton jalkapallon mestaruussarjassa vuonna 1984 Spartak Moskovassa ja vuosina 1986–1990 Metalist Harkovassa. Osana Metalistin joukkuetta Baranov voitti Neuvostoliiton cupin vuonna 1988 ja pelasi Cup- voittajien cupissa kaudella 1988–89. Neuvostoliiton hajoamisen jälkeen Baranov muutti Suomeen ja pelasi kaudella 1991 Ykkösessä Kontulan Urheilijoiden joukkueessa. Vuonna 1994 hän palasi lyhyeksi ajaksi Metalistiin ja pelasi joukkueessa neljä ottelua Ukrainan valioliigaa, mutta palasi kuitenkin Kontuun. Vuonna 1997 Baranov siirtyi Viikinkeihin, jossa hän toimi pelaaja- valmentajana vuosina 1998–2002 nostaen joukkueen kahdessa vuodessa Kolmosesta Ykköseen. Vuonna 2003 Baranov palasi jälleen Kontuun ja toimi myös siellä pelaaja-valmentajana. Kaudeksi 2004–2005 Baranov palkattiin päävalmentajaksi Ukrainan valioliigassa pelanneeseen Arsenal Kiovaan. Hänet kuitenkin irtisanottiin marraskuussa 2005, kun joukkue oli kauden 2005–2006 puolessavälissä saavuttanut neljässätoista ottelussa vain neljätoista pistettä ja oli sarjassa kahdennellatoista sijalla. Baranov palasi Suomeen, jossa hän on sittemmin toiminut juniorivalmentajana FC Kontussa sekä miesten Kolmosessa pelaavan, pääosin suomenvenäläisistä koostuvan Spartak Helsingin päävalmentajana. Vuonna 2012 FC Kontu käynnisti Baranovin johtaman ja hänen mukaansa nimetyn junioriakatemian. Baranov asuu Helsingin Karhusaaressa ja työskentelee sementin maahantuojana. Hänen vuonna 1985 syntynyt poikansa Ivan Baranov on myös jalkapalloilija. Ivan Baranov pelasi vuonna 2005 isänsä valmentamassa Kiovan Arsenalissa kymmenen ottelua Ukrainan valioliigaa. Baranovin vuonna 1992 syntynyt tytär Maria Baranova on Suomen Kansallisbaletin ensitanssija. == Lähteet == Luokka:Ukrainalaiset jalkapalloilijat Luokka:Vuonna 1960 syntyneet Luokka:Elävät henkilöt
Käytännön Maamies

Käytännön Maamies on Suomessa ilmestyvä maatalousyrittäjien ammattilehti, jota julkaisevat Agrologien Liitto ja ProAgria. Käytännön Maamiehen sisarjulkaisu on koti- ja tuotantoeläinten terveyteen erikoistunut KMVET. Terramedia Oy on kustantanut Käytännön Maamiestä ja KMVETiä 16.12.2013 alkaen. Siihen saakka kustantajana toimi Otavamedia, entinen Yhtyneet Kuvalehdet. ==Päätoimittajia== *Valter Lähdeoja 1952–1955 *Olavi Linkola 1955–1969 *Jorma Muurinen 1970–1992 *Paavo Tuovinen 1992– ==Lähteet== ==Aiheesta muualla== * Käytännön Maamiehen kotisivut * KMVETin kotisivut * Terramedia Oy, Käytännön Maamiehen ja KMVETin kustantaja. Luokka:Suomalaiset ammattilehdet Luokka:Suomen maatalous
Vihtori Siivo

Vihtori Siivo (16. elokuuta 1913 Lappi Tl – 10. lokakuuta 2015 Kankaanpää) oli suomalainen sotaveteraani ja yrittäjä. Siivo omisti Viso Oy -nimisen kaupan alan yrityksen, toimi Keskon ja Raision luottamuselimissä ja sai talousneuvoksen arvonimen vuonna 1973.Johanna Näri: 102-vuotias JR 56 -veteraani Vihtori Siivo menehtyi JR 56 ja JR 60 Kilta 18.11.2015. Viitattu 11.4.2018. Siivo toimi talvisodan aikana vääpelinä JR 29:ssä ja jatkosodan aikana JR 56:ssa. Vuoden 2013 itsenäisyyspäivän vastaanotolla Siivo oli ensimmäinen presidentti Sauli Niinistöä kätellyt vieras.http://www.hs.fi/kotimaa/a1386299103042 Hän peri tämän tehtävän kapteeni Tuomas Gerdtilta. Hän toimi myös Kankaanpään Sotaveteraanien kunniapuheenjohtajana.http://www.tulikomentoja.fi/artkkeli_tahto_puolustaa_isanmaata.html Leena Ruohola ja Kari Asp ovat kirjoittaneet Siivon elämästä teoksen Vihtorin vuosikymmenet: diplomikauppias Vihtori Siivon jäljillä Etelä-Satakunnassa. ==Lähteet== Luokka:Suomalaiset kauppiaat Luokka:Suomalaiset toisen maailmansodan sotilaat Luokka:Yli satavuotiaiksi eläneet suomalaiset Luokka:Vuonna 1913 syntyneet Luokka:Vuonna 2015 kuolleet
Forced to Bleed

Forced to Bleed on yhdysvaltalaisen brutaalin death metal -yhtyeen Severed Saviorin EP-levy. Se julkaistiin vuonna 2001 levymerkillä Disfigured Records. == Kappaleet == # # # # # # # # Kappaleet 4–8 ovat yhtyeen vuoden 2000 demolta Puddle of Gore. == Kokoonpano == * Dusty Boisjolie – laulu * Mike Gilbert – kitara * Jared Deaver – kitara * Murray Fitzpatrick – bassokitara * Troy Fullerton – rummut == Aiheesta muualla == * * Luokka:Vuoden 2001 EP:t Luokka:Severed Saviorin albumit
Villanella

Villanella (italiaa) oli 1500-1600-luvulla varsinkin Napolissa suosittu homofoninen kuorolaulutyyppi.WSOY Iso tietosanakirja 10, s. 266, WSOY 1997 ISBN 951-0-20163-4 == Lähteet == Luokka:Musiikkitermit
Ravil Sabitov

Ravil Rufailovitš Sabitov (, s. 8. tammikuuta 1968, Kertš, Ukrainan SNT, Neuvostoliitto) on ukrainalais-venäläinen jalkapallovalmentaja ja entinen jalkapalloilija. Hänen pelipaikkansa oli puolustaja. Kaudella 2014 Sabitov toimii Kakkosessa pelaavan FC Myllypuron päävalmentajana. Sabitov on Moskovan Dynamon kasvatti. Hän pelasi kasvattajaseuransa riveissä Neuvostoliiton jalkapallon mestaruussarjassa vuosina 1989–1990. Vuonna 1991 Sabitov siirtyi Moskovan Lokomotiviin, jossa hän pelasi Neuvostoliiton mestaruussarjaa kaudella 1991 ja Venäjän pääsarjaa 1992–1993. Vuonna 1994 Sabitov siirtyi belgialaiseen KSV Waregemiin, josta palasi seuraavana vuonna kasvattajaseuraansa Moskovan Dynamoon. Sabitov lopetti pelaajauransa vuonna 1996 ja ryhtyi valmentajaksi. Hän on toiminut päävalmentajana mm. FK Himkissä Venäjän 1. divisioonassa, FK Tobolissa Kazakstanin Superliigassa ja Venäjän alle 19-vuotiaiden maajoukkuessa. Vuonna 2012 Sabitov valmensi FC Daugavaa Latvian pääsarjassa Virslīgassa, ja joukkue voitti hänen alaisuudessaan Latvian mestaruuden. Kaudeksi 2013 Sabitov siirtyi Helsinkiin Kolmoseen perustetun uuden seuran, FC Myllypuron, päävalmentajaksi, ja joukkue nousi heti ensimmäisellä kaudellaan Kakkoseen. ==Lähteet== Luokka:Ukrainalaiset jalkapalloilijat Luokka:Vuonna 1968 syntyneet Luokka:Elävät henkilöt
Nurkkatanssit

Nurkkatanssit tarkoittavat erityisten tanssipaikkojen ulkopuolella yksityisasunnoissa (tällaisen toiminnan sallivien "nurkissa"), ladoissa tai luonnossa järjestettyjä tanssitilaisuuksia, joilla ei ollut viranomaisten lupaa ja joita koskeva tieto ei siksi ollut julkista.Suikkanen 2012, 69 Nurkkatansseina on viimeksi laajalti pidetty erityisesti sota-aikaisen tanssikiellon vallitessa järjestettyjä tilaisuuksia, mutta itse perinne on vanhempi. Suikkanen (2012) mainitsee sota-aikaisten nurkkatanssien nojanneen 1800-luvun tanssiperinteeseen.Suikkanen 2012, 66-67 Ryynänen (2004) ulottaa ilmiön tarkastelun 1600-luvulle saakka.Ryynänen, Markku 2004: Työkisoista suurlavoille: nurkkatanssit 1600-luvulta 1900-luvun alkuun Nurkkatansseja säestettiin perinteisesti yleisillä, mukana kuljetettavilla soittimilla, kuten viululla, haitarilla tai mandoliinilla. 1930-luvulta lähtien soittimia täydensi tai korvasi matkagramofoni. Nurkkatanssien järjestäminen ja niihin osallistuminen mahdollistivat nuorten tarpeen kohdata toisiaan ja pitää hauskaa, mutta niihin sisältyi myös kielletyn viehätystä sekä uhmaa viranomaisia kohtaan. Ilmiötä arvosteltiin kuitenkin esimerkiksi siksi, että ajateltiin luvattomiin tanssitilaisuuksiin liittyvän alkoholin käyttöä, salakauppaa ja sukupuolimoraalin höltymistä.Suikkanen 3012, 74-75 ==Katso myös== * Tanssikielto Suomessa ==Lähteet== * * ===Viitteet=== ==Kirjallisuutta== * * == Aiheesta muualla == * * Luokka:Tanssi Suomessa Luokka:Suomen historia
Kaulusvalmuska

Kaulusvalmuska (Tricholoma focale) on valmuskojen sukuun kuuluva laji. Se ei ole myrkyllinen, mutta ei myöskään hyvä ruokasieni. == Ulkonäkö == Kaulusvalmuska muistuttaa ulkonäöltään tuoksuvalmuskaa ja kuusentuoksuvalmuskaa. Sillä ei kuitenkaan ole samanlaista kuviointia kuin tuoksuvalmuskalla. Sen jalassa on näyttävä rengas. Lakin väri on oranssinruskea. == Elinympäristö == Kaulusvalmuskaa tavataan kuivissa mäntymetsissä. == Lähteet == Luokka:Valmuskat
Levels

"Levels" on ruotsalaisen house-artisti Aviciin vuonna 2011 julkaistu single hänen ensimmäiseltä Extended Play -levyltään The Singles. Kappale menestyi hyvin listoilla ja siitä on tehty useita remixejä. == Kappaleet == *;Digitaalinen lataus # "Levels" (alkuperäinen versio) – 5:37 # "Levels" (instrumentaali radio edit) – 3:19 # "Levels" (instrumentaali versio) – 5:38 *;CD single # "Levels" (alkuperäinen versio) – 5:37 *;The Remixes EP # "Levels" (Skrillex Remix) – 4:41 # "Levels" (Cazzette NYC Mode Mix) – 5:54 # "Levels" (Cazzette NYC Mode Radio Mix) – 3:37 Luokka:Vuoden 2011 kappaleet Luokka:Aviciin kappaleet
Unionikirje

Unionikirje () oli kuningatar Margareetan 13. heinäkuuta 1397 laatima Kalmarin unionin perustamissopimus. Sen tarkoituksena oli sitoa Pohjoismaat tiukemmin yhteen kuin pelkän personaaliunionin kautta, mikä oli syntynyt Eerik XIII Pommerilaisen tultua kruunatuksi kuninkaaksi 17. kesäkuuta 1397 pohjoismaisessa herrainkokouksessa. Unionikirjeessä Tanskan, Ruotsin ja Norjan piispat, papisto, ritarit, asemiehet ja yhteinen rahvas sopivat edustajiensa välityksellä unionin säilyttämisestä ikuisesti. Kuninkaan valintatavasta sovittiin, että jos Eerik ei jättäisi jälkeensä poikia, tapahtuisi yhteinen vapaa vaali. Ruotsin neuvottelijoiden toivomuksesta kirjeeseen tuli maininta, että kuninkaan tuli hallita kutakin maata sen omien lakien mukaisesti. Unionikirjeessä ei ole eri osapuolten allekirjoituksia, vaan heidän sinettinsä, koska asia jätettiin eri valtakuntien säätyjen vahvistettavaksi. Vahvistuksia ei koskaan tehty, koska Margareeta ei halunnut omalta puoleltaan sitoutua sen määräyksiin. Seurauksena oli Tanskan johtoasema unionissa ja Ruotsin aseman heikentyminen. == Lähteet == Luokka:Suomen keskiaika Luokka:Ruotsin keskiaika Luokka:Kirjeet Luokka:Kansainväliset sopimukset
George Milne

George Francis Milne (5. marraskuuta 1866 Aberdeen, Skotlanti – 23. maaliskuuta 1948 Lontoo) oli brittiläinen sotamarsalkka, joka toimi Britannian pääesikunnan päällikkönä vuosina 1926–1933. Milne valmistui Woolwichin kuninkaallisesta sotilasakatemiasta vuonna 1885 ja Camberleyn yleisesikuntakoulusta vuonna 1897. Hän osallistui tykistöupseerina Omdurmanin taisteluun vuonna 1898. Buurisodan aikana vuosina 1899–1902 Milne toimi everstiluutnanttina Herbert Kitchenerin esikunnan tiedusteluosastolla. Ensimmäisen maailmansodan puhjetessa Milne oli neljännen divisioonan komentajana, ja hän johti sitä sodan alussa Le Cateaun, Marnen ja Aisnen taisteluissa. Hänet ylennettiin lokakuussa 1914 prikaatinkenraaliksi ja seuraavana vuonna kenraalimajuriksi, ja siirrettiin sen jälkeen Balkanille Salonikin rintamalle 27:nnen divisioonan komentajaksi. Tammikuusta 1916 alkaen Milne oli kaikkien Salonikiin sijoitettujen brittiläisten joukkojen komentaja ranskalaisen ylipäällikön, Maurice Sarrailin alaisuudessa. Britannian armeijan esikuntapäällikkö William Robertson ei kuitenkaan halunnut hyökkäyksiä käynnistettävän Salonikin rintamalla, mikä rajoitti Milnen toimintamahdollisuuksia. Tilanne muuttui kun Sarrail korvattiin uudella ylipäälliköllä, ja saatuaan luvan Milne komensi huhtikuussa 1917 joukkonsa hyökkäykseen Dojran-järvellä. Operaatiossa malariasta kärsineet brittijoukot kokivat suuria tappiot ilman merkittävää menestystä. Ympärysvallat eivät tämän jälkeen toteuttaneet Salonikin rintamalla hyökkäysoperaatiota ennen syksyn 1918 menestyksekästä Vardarin offensiivia.Sir George Milne Firstworldwar.com. Viitattu 10.12.2013. Turkin taivuttua aselepoon maailmansodan lopussa Milnen joukot miehittivät Konstantinopolia vuoteen 1920. Samana vuonna hänet ylennettiin kenraaliksi. Vuodesta 1922 Milne toimi itäisen joukko-osaston komentajana, kunnes hänet 1926 nimitettiin imperiumin pääesikunnan (Imperial General Staff) päälliköksi vuonna 1926. Hän jäi eläkkeelle 1933 sotamarsalkan arvoisena. Milne aateloitiin ja hänestä tuli paroni Milne of Salonika and Rubislaw. Toisen maailmansodan aikana hän palveli vielä kodinturvajoukoissa. ==Lähteet== ==Aiheesta muualla== Luokka:Brittiläiset marsalkat Luokka:Vuonna 1866 syntyneet Luokka:Vuonna 1948 kuolleet
Longplayer

Longplayer on musiikkikappale, joka on suunniteltu kestämään tuhat vuotta. Kappale alkoi soida tammikuun ensimmäisenä päivänä vuonna 2000 ja sen pitäisi loppua vuonna 31. joulukuuta vuonna 2999, jos mikään ei mene pieleen. Sinä päivänä sama kappale alkaa soida uudestaan. Longplayer on alkuperäisesti 20 minuutin ja 20 sekunnin pituinen kappale, jonka on tehnyt Jem Finer. Hänen tekemänsä kappale on muokattu soimaan uudestaan ja uudestaan. Kappale nauhoitettiin vuonna 1999. ==Lähteet== http://www.longplayer.org/ Luokka:Vuoden 1999 kappaleet
Vilppulankoski

Vilppulankoski on koski Vilppulassa Keuruun reitin alajuoksulla. Sen putouskorkeus on 2,3 metriä. Sen vesi lähtee Kotaselältä ja virtaa Kirkkosalmen kautta Ruojärven Huutoselälle.WSOY Iso tietosanakirja 10, s. 269, WSOY 1997 ISBN 951-0-20163-4 == Lähteet == Luokka:Vilppula Luokka:Suomen kosket
IFK Uppsala

IFK Uppsala on ruotsalainen urheiluseura. Seura perustettiin vuonna 1895, ja se otti ohjelmaansa jalkapallon, jääpallon ja yleisurheilun. Kaikissa lajeissa se oli maansa eliittiä 1900-luvun alussa. 1940-luvulla ohjelmaan otettiin lisäksi käsipallo. == Jääpallo == IFK Uppsala on voittanut Jääpallon Ruotsin mestaruuden 12 kertaa. Mestaruuksista 11 tuli vuosina 1907–1920, ja viimeisin mestaruus vuonna 1933. Ruotsin korkeimmalla sarjatasolla seura ei ole pelannut vuoden 1946 jälkeen. IFK:n jääpallotoiminta lopetettiin vuonna 1990, jolloin seura pelasi Ruotsin 4. divisioonassa. Kaudella 2006–2007 IFK Uppsala aloitti uudestaan jääpallotoiminnan. Seuran jääpallojoukkue pelaa Ruotsin neljänneksi korkeimmalla sarjatasolla 2.divisioonassa. == Jalkapallo == Jalkapallossa IFK Uppsala on saavuttanut kolme kertaa Ruotsin mestaruuskilpailujen hopeaa, vuosina 1907, 1908 ja 1911. Ruotsin korkeimmalla sarjatasolla se on pelannut kaksi kautta, kaudet 1912–1913 ja 1914–1915. Seuran jalkapallon edustusjoukkue pelaa Ruotsin 2. divisioonassa. == Jääkiekko == IFK Uppsala pelasi Ruotsin ensimmäisessä jääkiekko-ottelussa vuonna 1922, kun seura kohtasi saksalaisen Berliner SC:n Tukholman stadionilla. == Aiheesta muualla == * Virallinen sivu Luokka:Uppsalan kunta Luokka:Ruotsalaiset urheiluseurat Luokka:Ruotsalaiset jalkapalloseurat Luokka:Ruotsalaiset jääpalloseurat Luokka:Vuonna 1895 perustetut urheiluseurat
Maakäpinkäinen

Maakäpinkäinen (Coracina maxima) on käpinkäisten heimoon kuuluva varpuslintu. ==Levinneisyys== Maakäpinkäistä tavataan suuressa osassa Australiaa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Jaavankäpinkäinen

Jaavankäpinkäinen (Coracina javensis) on käpinkäisten heimoon kuuluva varpuslintu. ==Levinneisyys== Jaavankäpinkäistä tavataan Jaavalla Indonesiassa. Sitä pidettiin melko yleisenä 1990-luvulla. Laji on luokiteltu elinvoimaiseksi. ==Lähteet== Luokka:Käpinkäiset
Ulla Winblad

Ulla Winblad on monien Carl Michael Bellmanin laulujen päähenkilö. Hänen esikuvansa oli silkkitehtaan työläinen Maria Christina Kjellström (Maria Kristina Kiellström, 1744–1798), joka käytti toisinaan äitipuolensa nimeä Winblad.WSOY Iso tietosanakirja 10, s. 271, WSOY 1997 ISBN 951-0-20163-4 == Lähteet == ==Aiheesta muualla== *Bellman.net Ulla Winbladista ja Maija-Stina Kiellströmistä Luokka:Kuvitteelliset henkilöt
Alex Carella

Alex Carella (s. 5. kesäkuuta 1986 Codogno, Italia) on italialainen F1-veneilijä ja vuosien 2011–2013 sekä 2017 maailmanmestari. F1-veneiden MM- sarjassa Carella edustaa arabiemiirikuntalaista Victory-tiimiä. Kolmen maailmanmestaruuden lisäksi Carellalla on kaudelta 2010 MM-sarjan pronssitila. Carella debytoi F1-veneiden MM-sarjassa kaudella 2010, jolloin hänet valittiin myös vuoden tulokkaaksi. Ensimmäisen kansainvälisen kilpailunsa Carella kilpaili vuonna 2000 Italian mestaruussarjassa. Hän on 177 senttimetriä pitkä ja painaa 64 kiloa. MM-sarjassa hän kilpailee Qatarin lipun alla. == Lähteet == * Alex Carella f1h2o.com * http://www.alexcarella.it/ === Viitteet === Luokka:Formula 1 -veneilijät Luokka:Italialaiset moottoriurheilijat Luokka:Vuonna 1986 syntyneet Luokka:Elävät henkilöt
Itäsundankäpinkäinen

Itäsundankäpinkäinen (Coracina personata) on käpinkäisten heimoon kuuluva varpuslintu. ==Levinneisyys== Jaavankäpinkäistä tavataan Indonesiassa ja Itä- Timorissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Burunkäpinkäinen

Burunkäpinkäinen (Coracina fortis) on käpinkäisten heimoon kuuluva varpuslintu. ==Levinneisyys== Burunkäpinkäistä tavataan Burun saarella Indonesiassa. Laji on harvinainen ja paikallinen, ja se on luokiteltu silmälläpidettäväksi. ==Lähteet== Luokka:Käpinkäiset
Molukkienkäpinkäinen

Molukkienkäpinkäinen (Coracina atriceps) on käpinkäisten heimoon kuuluva varpuslintu. ==Levinneisyys== Molukkienkäpinkäistä tavataan Indonesiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Purple Records

Purple Records oli vuosina 1971–1979 toiminnassa ollut britannialainen levy- yhtiö, jonka perustivat Deep Purple -yhtyeen hallintoon kuuluneet John Coletta ja Tony Edwards. Se oli EMI-yhtiön alamerkki, joka julkaisi pääasiassa Deep Purplen ja sen jäsenten levyjä. Vuonna 1998 Simon Robinson perusti yhtiön uudelleen. Hän halusi julkaista Deep Purplen albumien uusintapainoksia ja ennenjulkaisematonta materiaalia yhtyeen levyjen alkuperäisen identiteetin säilyttäen. == Lähteet == Luokka:Brittiläiset levy-yhtiöt
Windsortuoli

thumb|240px|Windsortuoli Windsortuoli on Windsorin kaupungin mukaan nimensä saanut pehmustamaton käsinojallinen pinnatuoli.WSOY Iso tietosanakirja 10, s. 272, WSOY 1997 ISBN 951-0-20163-4 == Lähteet == Luokka:Istuimet
Vinogradov

Vinogradov, Vinogradoff tai Vinogradova voi tarkoittaa seuraavia: *Vinogradovin piiri, paikallinen itsehallintoalue Arkangelin alueella Venäjällä ==Sukunimenä== *Aleksandr Vinogradov (1895–1975), neuvostoliittolainen kemisti *Aleksei Vinogradov (1899–1940), neuvostoliittolainen prikaatinkomentaja *Galina Vinogradova (s. 1979), venäläinen suunnistaja *Ivan Vinogradov (1891–1983), neuvostoliittolainen matemaatikko *Laura Vinogradova (s. 1984), latvialainen kirjailija *Natalja Vinogradova, Natalja Gemperle (s. 1990), venäläissyntyinen suunnistaja *Paul Vinogradoff (1854–1925), venäläis-brittiläinen historioitsija *Pavel Vinogradov (s. 1953), venäläinen kosmonautti *Wasili Winogradoff, helsinkiläinen kauppias 1900-luvun alussa *Viktor Vinogradov (1895–1969), neuvostoliittolainen kielentutkija.
Goodgame Studios

Goodgame Studios on saksalainen netissä pelattaviin Flash-peleihin keskittynyt videopelistudio. Rekisteröityneitä pelaajia pääsivustolla on noin 340 miljoonaa ja vuoden 2017 aikana sen liikevaihto nousi yli miljardiin dollariin. == Pelit == * Goodgame Empire ** Goodgame Empire: Millennium Wars * Goodgame Big Farm * Goodgame Gangster * Goodgame Galaxy * Goodgame Poker * Goodgame Jump Jupiter ; Poistuneet pelit * Goodgame Café * Goodgame Fashion * Goodgame Disco == Lähteet == == Aiheesta muualla == *Verkkosivut Luokka:Saksalaiset videopeliyritykset
BS BolticGöta

BS BolticGöta oli jääpalloseura Karlstadista. Seuran edustusjoukkue pelasi Ruotsin korkeimmalla ja toiseksi korkeimmalla sarjatasolla Allsvenskanissa. Seura perustettiin toukokuussa vuonna 2000, kun kaksi perinteikästä karlstadilaisseuraa vuonna 1946 perustettu IF Boltic ja 1904 perustettu IF Karlstad-Göta yhdistyivät. Vuodesta 2008 fuusioseura BS BolticGöta palasi käyttämään nimeä IF Boltic. ==Historia== Seura perustettiin toukokuussa vuonna 2000, kun kaksi perinteikästä karlstadilaisseuraa IF Boltic ja IF Karlstad- Göta yhdistyivät. Yhdistymisen syyt olivat taloudelliset. BolticGötan nimessä yhdistyvät molemmat entiset seurat. BolticGötan edeltäjät ovat voittaneet useita Ruotsin jääpallomestaruuksia. IF Göta voitti Ruotsin mestaruuden kolme kertaa, vuosina 1932, 1935 ja 1937. IF Boltic oli 1980-luvulla Ruotsin jääpallon hallitseva seura, se on voittanut Ruotsin mestaruuden yhdeksän kertaa, vuosina 1979, 1980, 1981, 1982, 1983, 1984, 1985, 1987 ja 1995., BS BolticGötan perustamista edeltävänä kautena 1999-2000 Boltic pelasi korkeimmalla sarjatasolla Allsvenskanissa ja Karlstad-Göta toiseksi korkeimmalla sarjatasolla 1.divisioonassa. BS BolticGöta peri ensimmäisenä kautenaan Bolticin paikan korkeimmalla sarjatasolla Allsvenskanissa kaudella 2000-2001. Ensimmäisenä kautenaan seura sijoittui kymmenenneksi. Seuraavina kausina 2002-2004 BolticGöta oli kolmena peräkkäisenä kautena puolivälierissä, eikä se seuran alkuvuosien jälkeen kyennyt parantamaan sijoitustaan. Kaudella 2005-2006 BolticGöta säilytti sarjapaikkansa karsintojen jälkeen, mutta seuraavalla kaudella 2006-2007 se sijoittui sarjan toiseksi viimeiseksi ja putosi Ruotsin pääsarjasta. Takaisin korkeimmalle sarjatasolle Elitserieniin BolticGöta nousi, kun se kaudella 2009-2010 voitti Allsvenskanin etelälohkon. Seuraavana kautena 2010-2011 se sijoittui kuitenkin sarjan viimeiseksi ja putosi takaisin Allsvenskaniin. Kaudesta 2011-2012 lähtien seura on pelannut Allsvenskanissa. thumb|270px|IF Bolticin kotikenttä on Tingvallan jäästadion. ==Lähteet== ==Aiheesta muualla== * Virallinen sivu * SvenskaFans Luokka:Ruotsalaiset jääpalloseurat Luokka:Karlstadin kunta Luokka:Vuonna 2000 perustetut urheiluseurat
Pikajuna (lehti)

Pikajuna oli Urpo Lahtisen omistaman Lehtimiehet Oy:n vuonna 1981 perustama yleisaikakauslehti, joka yritti vallata markkinoita Apu- ja Seura-lehdiltä sekä Suomen Kuvalehdeltä siinä kuitenkaan onnistumatta. Lehti ilmestyi joka toinen viikko vain vuoden verran ja teki Lehtimiehille 12 miljoonan markan tappiot. Pikajunan ensimmäistä numeroa painettiin Mikkelin syväpainossa 220 000 kappaletta pääosin irtonumeromyyntiin; tilaajia oli aluksi tuhatkunta. Lehden kohderyhmänä olivat kaupungeissa asuvat suomalaiset Etelä-Suomessa, ääripisteinä Kotka, Lappeenranta, Jyväskylä, Pori, Turku ja Helsinki. Lehden loppuessa vuotta myöhemmin tilauksia oli 20 000 ja levikki kaikkiaan 50–60 000. Pikajunan keskeisinä tekijöinä olivat Heikki Parkkonen ja Reino Häyry, jotka palasivat lehden loputtua takaisin Yhtyneiden Kuvalehtien Seura-lehteen. Pikajunan toimituksesta jäi kaikkiaan työttömiksi 12 henkeä. Ensimmäisessä numerossaan heinäkuussa 1981 Pikajuna kertoi ensimmäisenä presidentti Urho Kekkosen heikentyneestä terveydentilasta, jonka muu media oli siihen asti pitänyt tarkoin salassa. Kekkonen jäi sairauslomalle saman vuoden syyskuussa ja erosi presidentin tehtävästä lokakuussa. ==Lähteet== Luokka:Ilmestymästä lakanneet suomalaiset aikakauslehdet Luokka:Suomalaiset yleisaikakauslehdet
Virallinen paperi

Virallinen paperi on arkistopaperilaatu, joka vanhetessaan muuttuu mahdollisimman vähän. Se valmistetaan lumpusta ja sellusta ja siihen painetaan vesileima.WSOY Iso tietosanakirja 10, s. 275, WSOY 1997 ISBN 951-0-20163-4 Se kuuluu hienopaperilaatuihin. == Lähteet == ==Aiheesta muualla== Luokka:Paperilaadut
Brutality Is Law

Brutality Is Law on yhdysvaltalaisen brutaalin death metal -yhtyeen Severed Saviorin esikoisalbumi. Se julkaistiin vuonna 2003 levymerkillä Unique Leader Records. == Kappaleet == # # # # # # # # # # == Kokoonpano == * Dusty Boisjolie – laulu * Jared Deaver – kitara * Murray Fitzpatrick – bassokitara * Troy Fullerton – rummut === Vierailevat muusikot === * John Oster – soolokitara * Danny Jones – soolokitara * Steve Smyth – akustinen kitara (kappale 10) * Luke Jaeger – soolokitara (kappale 2) === Muut tekijät === * Mauphistopholes Acevedo – äänittäjä, miksaaja, masteroija * Nathalie Gattenberger – grafiikka, valokuvat * Jacoby – design, layout * Jon Zig – kansikuva == Arvostelut == * Imperiumi: 6½/10 * The Metal Observer: 9/10 http://www.metal-observer.com/articles.php?lid=1&id;=2246 * Maelstromzine.com: 6/10 http://www.maelstromzine.com/ezine/review_iss14_1010.php?sid=4in8ihu9ms9v9gjp1cgimne6p0&page;_rs=15 == Aiheesta muualla == * * Brutality Is Law discogs.com -sivustolla == Lähteet == Luokka:Vuoden 2003 esikoisalbumit Luokka:Severed Saviorin albumit
Servile Insurrection

__NOTOC__ Servile Insurrection on yhdysvaltalaisen brutaalin death metal -yhtyeen Severed Saviorin toinen studioalbumi. Se julkaistiin vuonna 2008 levymerkillä Willowtip Records. == Kappaleet == # # # # # # # # # # # == Kokoonpano == * Anthony Trapani – laulu * Troy Fullerton – rummut * Murray Fitzpatrick – basso * Mike Gilbert – kitara, tuottaja, äänittäjä (kitara ja basso), miksaaja === Tuotanto === * Zack Ohren – äänittäjä (rummut ja laulu), miksaaja, masteroija, tuottaja * Murray Fitzpatrick – design * Alex Eckman- Lawn – layout * Pär Olofsson – kansikuva * Jon Zig – logo == Arvostelut == * Global Domination: 8/10 Global Domination: Album review * Blabbermouth: 7/10 Blabbermouth: CD review * Imperiumi: 6/10 == Lähteet == == Aiheesta muualla == * * Servile Insurrection discogs.com -sivustolla Luokka:Vuoden 2008 albumit Luokka:Severed Saviorin albumit
Martin B-10

Martin B-10 (Model 139 ja Model 166) on yhdysvaltalainen keskiraskas, kaksimoottorinen ja nelipaikkainen pommituskone. Ensilento tapahtui vuonna 1932. Tyyppi hyväksyttiin Yhdysvaltain lentojoukkojen (USAAC) käyttöön vuonna 1934. Konetyyppiä myytiin lisäksi muutamiin muihin maihin, etenkin Tyynenmeren alueen valtioille. Näin ollen se otti osaa Tyynenmeren sotatoimiin Japania vastaan. Konetta myytiin myös Turkkiin.Chant: s. 219 Tullessaan palvelukseen oli B-10 konetyyppinä varsin moderni. 1930-luvun lopulla vallinneen kiivaan kehityksen johdosta se oli kuitenkin ehtinyt jo vanheta toisen maailmansodan alkaessa. USAAC, jolle konetta valmistettiin kaikkiaan 151 kappaletta mukaan lukien B-12 -tyyppi muunnelmineen, oli sen ehtinyt myöskin poistaa ensilinjan käytöstä. Muita käyttäjämaita olivat olleet Kiina, Thaimaa ja Argentiina. Koneen huippunopeus oli 322 kilometriä tunnissa ja toimintamatka maksimikuormalla 950 km. Lakikorkeus oli 7 680 m. Moottoreina yksiriviset, 9-sylinteriset Wright Cyclone R-1820-G-102 -tähtimoottorit, joiden kummankin teho oli 775 hv, joissakin malleissa 1000 hv. Maksimi pommikuorma oli 1 025 kg. Puolustusaseistuksena oli kolme kevyttä 0.30 tuuman (7,62 mm) konekivääriä, jotka oli sijoitettu erillisiin ampumoihin. ==Lähteet== *Chant, Chris: II Maailmansodan lentokoneet - 300 konetyyppiä kaikkialta maailmasta, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 219) ===Viitteet=== ==Aiheesta muualla== *http://www.howstuffworks.com/martin-b-10.htm *http://www.nationalmuseum.af.mil/factsheets/factsheet.asp?id=340 *http://www.fiddlersgreen.net/models/aircraft/Martin-B10.html ("mallareitten" pienoismallisivusto, tosin hyvin kuvitettu, lisäksi dataa) Luokka:Yhdysvaltalaiset pommikoneet Luokka:1930-luvun pommikoneet B-10
Rapuhaukka

Rapuhaukka (Buteogallus aequinoctialis) on luhtahaukkojen sukuun kuuluva lintu. Sitä tavataan Etelä-Amerikan koillisella rannikkoalueella Brasiliassa, Guyanassa, Ranskan Guayanassa, Surinamessa, Trinidad ja Tobagossa ja Venezuelassa. Laji elää mangrovemetsissä ja muilla soisilla alueilla, ja sen ravintoa ovat äyriäiset. Sen määrän arvioidaan olevan vähenemässä mangrovemetsien vähentymisen vuoksi.Birdlife.org viitattu 11.12.2013 ==Ulkonäkö== Rapuhaukka on väritykseltään tummanruskea, siivet ovat harmaanruskeat ja alapuoli punaruskea. Lajin koivet ovat kellanoranssit, pyrstö lyhyt, musta ja siinä on keskellä kapea valkoinen raita ja kärjessä valkoista. Siipien ja selän reunus on punaruskea. ==Lähteet== Luokka:Luhtahaukat
Antti Syrjäniemi

Antti Syrjäniemi (myös Andrew Niemi, 30. marraskuuta 1892 – joulukuu 1962Ancient Faces Viitattu 11.12.2013.) oli amerikansuomalainen kuplettilaulaja ja lauluntekijä. Ensimmäisen maailmansodan jälkeen Yhdysvaltoihin muuttanut Syrjäniemi levytti lyhyen uransa aikana viisi kappaletta vuonna 1929.Antti Syrjäniemi Discogs. Viitattu 11.12.2013.Syrjäniemi Antti Suomen äänitearkisto. Viitattu 11.12.2013. Yhdysvalloissa Syrjäniemi työskenteli aluksi kaivosmiehenä Cape Annin graniittilouhoksella Massachusettsin osavaltiossa, jossa oli työssä paljon muitakin suomalaisia, ja perusti myöhemmin samalle paikkakunnalle suutarinliikkeen. Hän osallistui aktiivisesti paikallisen Väinölän raittiusseuran toimintaan ja esitti ohjelmanumeroita sen juhlissa. Päätoimensa ohella äänilevyjen postimyyntiä harjoittaneen, amerikansuomalaisten keskuudessa laajalti luetun Raivaaja-lehden on arveltu olleen välittäjänä Syrjäniemen päästessä levyttämään. Antti Syrjäniemi asui koko Yhdysvalloissa viettämänsä ajan samalla pikkupaikkakunnalla. Pekka Gronow, Jukka Lindfors ja Jake Nyman: Suomi soi 1 – Tanssilavoilta tangomarkkinoille, s. 93. Helsinki: Tammi, 2004. Syrjäniemen tunnetuin levytys on ”Daytonian apinajuttu”. Se kertoo vuonna 1925 Tennesseessä käydystä ns. Daytonin apinaoikeudenkäynnistä, jossa paikallista opettajaa syytettiin evoluutioteorian opettamista kieltävän lain rikkomisesta. Tunnetuimman version kappaleesta levytti Tuomari Nurmio vuonna 1980. Syrjäniemen esittämänä se on julkaistu myös useilla kokoelmilla, muun muassa Love Recordsin vuonna 1971 ilmestyneellä Värssyjä sieltä ja täältä -kokoelmalla. Syrjäniemen levytetty tuotanto käsittää lisäksi kaksi kuplettia sekä kaksi pääosin puhuttua huumorilevytystä.Antti Syrjäniemi (composer) Encyclopedic Discography of the Victor Recordings. Viitattu 11.12.2013.Victor V-4028 (Ethnic and race V- series) Encyclopedic Discography of the Victor Recordings. Viitattu 11.12.2013. Laulunsa ”Viola Turpeinen tanssit kiipillä” Syrjäniemi omisti tuolloin kuuluisalle harmonikansoittajalle Viola Turpeiselle, jonka soittoon hän oli ihastunut tämän vierailtua hänen kotipaikkakunnallaan. Gronow, Lindfors & Nyman, s. 96. Lama-ajan alettua Victor-levy-yhtiö myytiin radiovastaanottimia valmistaneelle RCA-yhtiölle eikä Syrjäniemeä kutsuttu enää tekemään uusia äänilevyjä. Tästä huolimatta Syrjäniemi oli koko loppuelämänsä ajan suosittu esiintyjä kotipaikkakuntansa suomalaissiirtolaisten piirissä. Gronow, Lindfors & Nyman, s. 94. == Levytetyt kappaleet == Victor-levymerkille 15. huhtikuuta 1929 levytetyt kappaleet: * Viola Turpeinen tanssit kiipillä * Päivän tapahtumia * Daytonian apinajuttu * Hämmästys kekkerit 1. osa * Hämmästys kekkerit 2. osa == Lähteet == == Aiheesta muualla == *”Daytonian apinajuttu” Antti Syrjäniemen esittämänä Luokka:Amerikansuomalaiset henkilöt Luokka:Suomalaiset kuplettilaulajat Luokka:Suomalaiset sanoittajat Luokka:Suomalaiset säveltäjät Luokka:Vuonna 1892 syntyneet Luokka:Vuonna 1962 kuolleet
Mustahaukka

Mustahaukka (Buteogallus anthracinus) on luhtahaukkojen sukuun kuuluva lintu. Sitä tavataan Belizessa, Kolumbiassa, Costa Ricassa, Ecuadorissa, El Salvadorissa, Grenadassa, Guatemalassa, Guyanassa, Hondurasissa, Meksikossa, Nicaraguassa, Panamassa, Perussa, Puerto Ricossa, Saint Luciassa, Saint Vincent ja Grenadiineissa, Trinidad ja Tobagossa, Yhdysvalloissa, Venezuelassa. Sen elinpiiriä ovat subtrooppisen ja trooppisen vyöhykkeen mangrovekasvillisuus nousuveden rajan yläpuolella, kosteat vuoristoalueet, suot, rannikkoseudun järvet, rantalieju ja suolatasangot. Sen määrän epäillään olevan vähenemässä kosteikkoalueiden tuhoutumisen vuoksi.Birdlife.org viitattu 11.12.2013 Buteogallus anthracinus subtilis.jpg|Kuvauspaikka Playa Blanca, Cahuita, Costa Rica Common Black Hawk.jpg|Kuvauspaikka Celestún, Yucatán, Meksiko ==Lähteet== Luokka:Luhtahaukat
Sergei Karasjov (jalkapallotuomari)

Sergei Gennadjevitš Karasjov (, s. 12. kesäkuuta 1979 Moskova, Venäjä) on venäläinen jalkapalloerotuomari. Hän on toiminut kansainvälisenä erotuomarina vuodesta 2010 alkaen. == Aiheesta muualla == * Sergei Karasjovin esittely WorldReferee.com-sivustolla Luokka:Venäläiset jalkapallotuomarit Luokka:Vuonna 1979 syntyneet Luokka:Elävät henkilöt
Liekkikurkkukolibri

Liekkikurkkukolibri (Selasphorus ardens) on kolibreihin kuuluva lintulaji. Laji luokitellaan erittäin uhanalaiseksi ja se kuuluu Panaman endeemiseen lajistoon. ==Koko ja ulkonäkö== Liekkikurkkukolibri on pienikokoinen kolibrilaji ja kasvaa korkeintaan noin 7 cm pitkäksi. Liekkikurkkukolibrikoiras on päälaeltaan, selästään ja siivistään kiiltävän tummanvihreä. Kurkussa on suurikokoienn kaulaan asti ulottuva punainen laikku. Koiraan rinta on valkoinen ja vatsa on väritykseltään vaalean ruskea. Pyrstön väri on punaruskea. Liekkikurkkukolibrinaaras on päästään selästään ja siivistään koiraan tavoin vihreä. Kurkku on vaalean ruskea ja harmaapilkullinen ja vatsa on vaalea. ==Levinneisyys ja elinympäristö== Liekkikurkkukolibria tavataan Panaman länsi- ja keskiosista. Lajin elinympäristöä ovat vuorten juurilla ja rinteillä sijaitsevat pensaikot ja metsien reunamaa. Sitä tavataan tyypillisesti 750-1 800 metrin korkeudessa merenpinnasta. Liekkikurkkukolibrin elintavat ovat huonosti tunnettuja. Liekkikurkkukolibrikannan kooksi arvioidaan 350-1 500 yksilöä. Vaikka se tulee toimeen myös osittain hakatuissa metsissä, on elinympäristön häviäminen laiduntamisen ja metsien hakkuiden vuoksi uhka lajille. ==Lähteet== Luokka:Kolibrit Luokka:Uhanalaiset linnut
Vantaan Kamppailukeskus

Vantaan Kamppailukeskus (vuoteen 1999 asti Vantaan Kickboxing) on Vantaan Koivuhaassa sijaitseva kamppailusali. Se on Suomen menestynein sali potkunyrkkeilyssä. Salilla voi harrastaa kickboxingia, Krav Magaa, vapaaottelua ja brasilialaista jujutsua. Salin omistaa Pasi Rantala, joka on valmentanut myös Suomen potkunyrkkeilymaajoukkuetta vuodesta 2000 lähtien. ==Katso myös== *Kickboxing *Krav Maga *Brasilialainen jujutsu *Vapaaottelu ==Aiheesta muualla== *Vantaan Kamppailukeskus Luokka:Vantaan urheilupaikat Luokka:Kamppailulajit Luokka:Koivuhaka
Ettore Manni

Ettore Manni (6. toukokuuta 1927 Rooma – 27. heinäkuuta 1979 Rooma) oli italialainen näyttelijä. Ulkonäöltään komean ja miehekkään Mannin yli sata elokuvaa käsittävä näyttelijänura alkoi vuonna 1952. Hän esitti pää- ja sivuosia 1950-luvun seikkailu- ja draamaelokuvissa, 1960-luvun vaihteen peplumfilmeissä sekä myöhemmin lukuisissa spagettiwesterneissä. Mannin elokuvista tunnetuin lienee Tony Richardsonin ohjaama Palava kesä (Mademoiselle, 1966). Manni kuoli ampuma-aseonnettomuudessa, jota on myöhemmin epäilty itsemurhaksi. Hänen viimeinen elokuvansa oli Federico Fellinin Naisten kaupunki (1980). ==Elokuvia== * Niilin legioonat, 1959 * Orjien kapina, 1960 * Herkules – Atlantiksen valloittaja, 1961 * I giganti di Roma, 1964 * Naisten kaupunki, 1980 ==Lähteet== ==Aiheesta muualla== * * Luokka:Italialaiset näyttelijät Luokka:Vuonna 1927 syntyneet Luokka:Vuonna 1979 kuolleet
Warren Vaché

Warren Vaché (s. 21. helmikuuta 1951 Rahway, New Jersey) on yhdysvaltalainen jazzmuusikko. Hän on swingtyylistä musiikkia soittava trumpetisti. Hänen isänsä oli basisti Warren Vaché vanhempi, ja hänen veljensä on klarinetisti Allen Vaché. Hän opiskeli musiikkia Pee Wee Erwinin johdolla ja soitti varhain urallaan Benny Goodmanin, Vic Dickensonin ja Bob Wilberin kanssa. 1970-luvulta lähtien Vaché on toiminut omien kokoonpanojensa johdossa. Hän on tehnyt yhteistyötä myös Scott Hamiltonin kanssa.AllMusic: Warren Vaché == Lähteet == Luokka:Yhdysvaltalaiset jazztrumpetistit Luokka:Vuonna 1951 syntyneet Luokka:Elävät henkilöt
David Friesen

David Friesen (s. 6. toukokuuta 1942 Tacoma, Washington) on yhdysvaltalainen jazzbasisti. Hän on työskennellyt John Handyn, Marian McPartlandin, Joe Hendersonin, Billy Harperin, John Stowellin, Ted Cursonin, Ricky Fordin, Duke Jordanin, ja Mal Waldronin kanssa. Hän teki levytysdebyyttinsä johtajana Muse Recordsilla vuonna 1975. Hän kiersi Neuvostoliitossa Paul Hornin kanssa vuonna 1983. Friesenin instrumentti on Oregon-basso.AllMusic: David Friesen == Diskografiaa == ===Orkesterinjohtajana === * Color Pool (1975) * Star Dance (1976) * Waterfall Rainbow (1977) * Through the Listening Glass (1978) * Other Mansions (1979) * Paths Beyond Tracing (1980) * Heart to Heart (1980) * Storyteller (1981) * Amber Skies (1983) * Encounters (1984, Mal Waldronin kanssa) * Inner Voices (1987) * Other Times, Other Places (1989) * Departure (1990) * Long Trip Home (1992) * Two For the Show (1994) * 1 2 3 (1994) * Remembering the Moment (Soul Note, 1994) * The Spirit of Christmas (1994) * Returning (1995) * Dancing with the Bass (1995) * Three to Get Ready (1995) * Upon the Swing (1996) * Four to Go (1996) * Facing the Wind (1996, Leszek Możdżerin kanssa) * Still Waters (1997) * Ancient Kings (1998) * Tomorrow's Dream (1998) * Castles and Flags (1999) * Live at Jazz Bakery (1999) * In Concert (2000) * Made in Berlin (2000) * With You in Mind (2001) * Voices (2001) * The Name of a Woman (2002) * Grace (2002) * Midnight Mood:Live in Stockholm (2004) * Connection (2006) * Christmas at Woodstock (2006) * Made in Istanbul (2006) * Textures (2014, Christian Hassensteinin ja Joost Lijbaartin kanssa) ===Sessiomuusikkona=== Kenny Drew * Ruby, My Dear (SteepleChase, 1977) Billy Harper * Black Saint (Black Saint, 1975) Mal Waldron * One Entrance, Many Exits (Palo Alto, 1982) ==Aiheesta muualla== David Friesen verkkosivusto == Lähteet == Luokka:Yhdysvaltalaiset jazzmuusikot Luokka:Yhdysvaltalaiset kontrabasistit Luokka:Vuonna 1942 syntyneet Luokka:Elävät henkilöt
Maasto

Maastolla tarkoitetaan maanpeitettä ja maan muotoja. Liikunnan ja liikenteen alalla se tarkoittaa tien ulkopuolista aluetta kokonaisuutena, esimerkiksi yhdyssanoissa maastojuoksu, maastoauto, taistelumaasto ja maastoratsastus. Maastoon vaikuttavat muun muassa ympäristön pinnanmuodot, eläimet, kasvit ja lämpötila. Maasto voi muokkautua ja sitä voidaan muokata. Suomen maasto on talvella kylmempää kuin kesällä, minkä seurauksena Suomessa menestyvät ympärivuotisesti vain talviseenkin maastoon sopeutuneet kasvit ja eläimet. ==Lähteet== Luokka:Fyysinen maantiede
Hans von Tschammer und Osten

Hans von Tschammer und Osten (25. lokakuuta 1887 Dresden – 25. maaliskuuta 1943 Berliini) oli saksalainen urheilujohtaja, SA-johtaja ja natsipuolueen valtiopäiväjäsen. Hän oli naimisissa Sophie Margarethe von Carlowitzin kanssa. Luokka:Natsi-Saksan henkilöt Luokka:Natsi-Saksan poliitikot Luokka:Saksalaiset urheiluvaikuttajat Luokka:Vuonna 1887 syntyneet Luokka:Vuonna 1943 kuolleet
Daniel Styliitta

Daniel Styliitta (409–493) oli pylväskilvoittelija, jota kunnioitetaan pyhimyksenä sekä katolisessa, ortodoksisessa että orientaali­ortodoksisissa kirkoissa. Hän oli kotoisin Marathan kylästä Mesopotamiasta, läheltä Samosataa, nykyisen Turkin alueelta. Hän asettui luostariin 12-vuotiaana ja eli siellä 38-vuotiaaksi. Ollessaan matkalla Antiokiaan luostarin apotin kanssa hän kulki Tellnesin kautta ja sai sieltä siunauksen ja rohkaisua Simeon Styliitalta. Sen jälkeen hän kävi pyhillä paikoilla, osallistui useisiin hartaus­kokouksiin ja vetäytyi vuonna 451 erään pakanallisen temppelin raunioihin. Hän pystytti pylväänsä noin 6 kilometriä Konstantinopolista pohjoiseen. Paikan omistajalta hän ei ollut kysytty lupaa, ja tämä vetosi keisariin ja Konstantinopolin patriarkka Gennadiukseen. Gennadius suositteli ensin hänen karkottamistaan, mutta muutti sitten mieltään. Gennadius vihki hänet papiksi vastoin hänen tahtoaan hänen seistessään pylvään juurella. Kun seremonia oli ohi, patriarkka tarjosi hänelle hänen pyynnöstään ehtoollisen käyttäen tikapuita apunaan. Sen jälkeen Gennadius vastaan­otti ehtoollisen Danielilta. Daniel eli pylvään päässä 33 vuotta. Koska hän jatkuvasti seisoi, hänen jalkansa peittyivät märkä­haavoista. Toisinaan Traakian tuulet veivät hänen niukat vaatteensakin mennessään.Vita S. Daniel, ap. Surium, ad diem ii. decemb. cap. xli., xlii., xliii. Hänen luonaan kävivät sekä keisari Leo I että Zenon. Teologina hän vastusti monofysitismia. Aloittaessaan elämänsä pylvään päässä hän rukoili seuraavasti: "Annan Sinulle kunnian, Jeesus Kristus Jumalani, kaikista siunauksista, jotka olet minulle suonut, ja armosi vuoksi jonka olet minulle suonut aion omaksua tämän elämän­tavan. Mutta sinä tiedät, että noustessani tälle pylväälle turvaudun vain Sinuun ja että vain Sinulle ratkaisuni näyttää onnelliselta. Hyväksy sen vuoksi tarkoitus­peräni: vahvista minua niin, että saatan päätökseen tämän tuskallisen tien; anna minulle armoa, että voisin päättää sen pyhyydessä".Cellier, x. 344, 403, 485 Vähän ennen kuolemaansa hän antoi oppilailleen seuraavan neuvon: "Pitäkää kiinni nöyryydestä, noudattakaa tottelevaisuutta, osoittakaa vieraan­varaisuutta, noudattakaa paastoja ja valvokaa, ja ennen kaikkea osoittakaa lähimmäisen­rakkautta, mikä on ensimmäinen ja suurin käsky; pitääkää tiukasti kiinni kaikesta, mikä koskee hurskautta, välttäkää keretti­läisten ohdakkeita. Älkää koskaan erotko äiti­kirkostanne; jos teette kaiken tämän, van­hurs­kautenne on oleva täydellinen."Robertson, Christian History ii. 41-3, 274 Pyhän Danielin muistopäivä on 11. joulukuuta sekä katolisessa että ortodoksisessa kirkossa. Päivä on Suomessakin Danielin nimipäivä. == Lähteet == *Catholic-Forum Saints === Viitteet === Luokka:Pyhimykset
Bait (vuoden 2012 elokuva)

Bait on vuonna 2012 ilmestynyt australialais-singaporelainen trilleri/kauhuelokuva, jonka on ohjannut Kimble Rendall. Elokuva kertoo kahden valkohain hyökkäyksistä ihmisjoukon kimppuun tulvivassa supermarketissa. == Aiheesta muualla == * * Luokka:Vuoden 2012 australialaiset elokuvat Luokka:Kauhuelokuvat Luokka:Elokuvat haista
Kodikologia

Kodikologia on tekstuaalitieteisiin kuuluva humanistinen tieteenala, joka tarkastelee käsikirjoituksia konkreettisina esineinä. Kodikologiseen tutkimukseen kuuluvat esimerkiksi käsikirjoituksen lehtien tai sivujen sekä rivien laskeminen, lehtien ja kirjoitusalueen mittaaminen, käsikirjoituksen alkuperäisen rakenteen selvittäminen ja sidoksen yksityiskohtiin perehtyminen. Kodikologia voi tarkastella myös arkistojen, arkistokokoelmien ja arkistoluetteloiden historiaa. == Lähteet == Luokka:Tekstuaalitieteet Luokka:Historian aputieteet
Onni Tommila

Onni Tommila (s. 18. heinäkuuta 1999) on suomalainen näyttelijä, joka on näytellyt elokuvissa Sisu (2024), Big Game (2014), Rare Exports (2010) ja Skavabölen pojat (2009). Lisäksi hän oli Eetu-pojan äänenä lastenelokuvassa Eetu ja Konna (2011). Onni Tommila on näyttelijä Jorma Tommilan ja kuvataideopettaja Ida Helander-Tommilan poika. Ohjaaja Jalmari Helander on hänen enonsa.Vaasassa varttunut Tommila kävi Vöyrinkaupungin koulua, jossa maaliskuussa 2015 järjestettiin erikoisnäytös Tommilan ja Samuel L. Jacksonin tähdittämästä ja enon Jalmari Helanderin ohjaamasta elokuvasta Big Game. Tommila esiintyi elokuvakameran edessä ensi kerran jo vauvaiässä ja myöhemmin eräässä enonsa tekemässä mainoselokuvassa. Hän kävi vuosina 2021–2022 Ilmajoella Etelä-Pohjanmaan Opiston teatterilinjan ja näytteli pääosaa Seinäjoen kaupunginteatterille tehdyssä opiskelijaproduktiossa, Natalil Lintalan käsikirjoittamassa ja ohjaamassa näytelmässä RoolitOn. == Elokuvat ja roolit == * Rare Exports, Inc. – Poika (2005) * Skavabölen pojat – Evert lapsena (2009) * Rare Exports – Pietari Kontio (2010) * Eetu ja Konna – Eetun ääni (2011) * Big Game – Oskari (2014) * Tappajan näköinen mies – Erkki (2016) * Sisu – Schütze (2023) == Lähteet == ==Aiheesta muualla== * Luokka:Suomalaiset lapsinäyttelijät Luokka:Vuonna 1999 syntyneet Luokka:Elävät henkilöt
7 Seconds (yhtye)

7 Seconds on yhdysvaltalainen hardcore punk-yhtye Renosta, Nevadasta. Yhtyeen perustivat vuonna 1980 kaksi veljesparia, Marvellin veljekset Kevin Seconds ja Steve Youth, yhdessä Borghinon veljesten Tom Munist ja Dim Menace kanssa. Yhtyeen kokoonpano on käynyt läpi lukuisia muutoksia lukuun ottamatta Secondsia ja Youthia, jotka ovat pysyneet vakiojäseninä. Vuonna 1981 Munist ja Menace muodostivat Section 8 yhtyeen. Nykyiseen kokoonpanoon kuuluvat Kevin Seconds (laulu), Steve Youth (basso), Troy Mowat (rummut) ja Bobby Adams (kitara). == Diskografia == === Demot === *Drastic Measures (kasetti), 1980 *Socially Fucked Up (kasetti), 1981 *Three Chord Politics (kasetti), 1981 === Albumit === *United We Stand (1983) *The Crew (1984) *Walk Together, Rock Together (1985) *New Wind (1986) *Praise (1986) *Live! One Plus One (1987) *Ourselves (1988) *Soulforce Revolution (1989) *Old School (1991) *Out the Shizzy (1993) *alt.music.hardcore (1995) *The Music, The Message (1995) *Good To Go (1999) *Scream Real Loud...Live! (2000) *Take It Back, Take It On, Take It Over! (2005) *Leave A Light On (2014) === EP:t === *Skins, Brains and Guts (1982) *Committed For Life (1983) *Blasts From the Past (1985) *1980 Reissue (1991) *Happy Rain/Naked (1993) *Split With Kill Your Idols (2004) === Kokoelmat === *Not So Quiet On The Western Front (1982) *We Got Power: Party Or Go Home (1983) *Something To Believe In (1984) *Nuke Your Dink (1984) *Cleanse The Bacteria (1985) *Another Shot For Bracken (1986) *Four Bands That Could Change The World (1987) *Flipside Vinyl Fanzine, vol. 3 (1987) *Human Polity (1993) *The Song Retains The Name, vol. 2 (1993) *Ten Years Later (1997) *Short Music For Short People (1999) *Old School Punk Vol.1 (Walk Together, Rock Together) == Aiheesta muualla == * Luokka:Yhdysvaltalaiset hardcore punk -yhtyeet Luokka:1980-luvun yhtyeet ja sooloartistit
7 Seconds

7 Seconds voi tarkoittaa ainakin seuraavia: * 7 Seconds, yhdysvaltalainen punk rock -yhtye * 7 Seconds, toimintaelokuva vuodelta 2005 * ”7 Seconds”, Youssou N’Dourin ja Neneh Cherryn musiikkikappale vuodelta 1994.
Musicland Studios

Musicland Studios oli Saksan Münchenissä sijainnut levytysstudio. Studion perusti Giorgio Moroder, ja se oli toiminnassa 1970-luvun alusta 1990-luvun alkuun. Musiclandissä levytettyjä albumeja ovat esimerkiksi Led Zeppelinin Presence (1976), The Rolling Stonesin It's Only Rock 'n' Roll (1974), Deep Purplen Stormbringer (1974), Uriah Heepin Wonderworld (1974) ja Queenin A Kind of Magic (1986). == Lähteet == Luokka:Musiikkistudiot Luokka:Münchenin rakennukset ja rakennelmat
Devolved

Devolved on australialainen teknisen death metalin yhtye, joka perustettiin vuonna 1996 Gold Coastissa, Queenslandissa. Yhtyeen perusti rumpali John Sankey, joka aloitti kappaleiden kirjoittamisen paikallisen kitaristin Brett Noordinin kanssa. Yhtyeeseen liittyivät myöhemmin basisti-laulaja Joel Graham sekä soolokitaristi Mark Walpole. Yhtye on toiminut Los Angelesista käsin vuonna 2005. == Jäsenet == * Kyle Zemanek – laulu * Mark Haggblad – laulu * Hal Berkstresser – kitara, laulu, bassokitara * Mark Hawkins – kitara * John Sankey – rummut, samplet * Tony Sabatino – samplet, ääniefektit === Entiset jäsenet === * Leighton Kearns – bassokitara * Wayde Dunn – bassokitara * Brett Carpio – kitara * Jason Lacey – kitara, efektit * Patrick Brown – samplet, ääniefektit * Brett Noordin – kitara, laulu, efektit * Joel Graham – bassokitara, laulu * Mark Walpole – kitara, efektit * Nik Carpenter – laulu == Diskografia == * * * * * * == Aiheesta muualla == * * Devolvedin Facebook- sivusto Luokka:Australialaiset tekniset death metal -yhtyeet Luokka:Yhdysvaltalaiset tekniset death metal -yhtyeet
Bait (täsmennyssivu)

Bait voi tarkoittaa ainakin seuraavia: *bait, aasialainen kansa *Bait, brittiläinen rikoselokuva vuodelta 1950 *Bait, Hugo Haasin ohjaama elokuva vuodelta 1954 *Syötti (engl. Bait), elokuva vuodelta 2000 *Bait, elokuva vuodelta 2012. *Bait, elokuva vuodelta 2019.
Liuskekäpinkäinen

Liuskekäpinkäinen (Coracina schistacea) on käpinkäisten heimoon kuuluva varpuslintu. ==Levinneisyys== Liuskekäpinkäistä tavataan Indonesiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Vanuatunharmaakäpinkäinen

Vanuatunharmaakäpinkäinen (Coracina caledonica) eli aikaisemmalta nimeltään melanesiankäpinkäinen on käpinkäisten heimoon kuuluva varpuslintu. ==Levinneisyys== Vanuatunharmaakäpinkäistä tavataan Uudessa-Kaledoniassa, Papua-Uudessa-Guineassa, Vanuatussa ja Salomonsaarilla. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Naukukäpinkäinen

Naukukäpinkäinen (Coracina caeruleogrisea) on käpinkäisten heimoon kuuluva varpuslintu. ==Levinneisyys== Naukukäpinkäistä tavataan Indonesiassa ja Papua- Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Celebesinkäpinkäinen

Celebesinkäpinkäinen (Coracina temminckii) on käpinkäisten heimoon kuuluva varpuslintu. ==Levinneisyys== Celebesinkäpinkäistä tavataan Indonesiassa Sulawesin saarella. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset